Hlina, Alojz, poslanec NR SR (2015-02-11):
Vážený pán predsedajúci, vážené kolegyne, kolegovia, skúsim na konci aj formulovať prípadne nejaký, že čo s tým. Lebo jedna vec je skonštatovať, ako to je a prípadne, že čo s tým alebo čo ešte by sa prípadne dalo, ak nám na tom skutočne záleží. Lebo častokrát ja tu vnímam, že rečí plno a skutek utek, jak sa zvykne hovoriť. V tejto veci sa ešte dá aj pomôcť, dokonca konkrétnym ľuďom. Je ináč smutné, viete, v zásade platí, že za robotu sa platí. Keď niekto niečo urobil, no tak je úplne logické, že by mal za to dostať zaplatené. Spoločnosť sa vyvíja, zistila, že v určitých momentoch to nemusí byť pravda, hej, že za robotu treba zaplatiť. Tak proste vymyslela zákon o konkurze a reštrukturalizácii. Mne je ináč ľúto tých chlapov, ktorí ráno o tretej stoja na námestovskej autobusovej stanici s taškami a majú v nej hiltku, ktorú si kúpili, chudáci, aby sa z nich stávali právnici. A to je presne to, lebo tí chlapi vedia urobiť poriadny sadrokartón a neviem čo a teraz študujú a tak zbierajú z internetu a čo im syn povie alebo čo bolo, že čo to je vlastne tá reštrukturalizácia? Do čoho sa to oni dostali? Však oni išli robiť kartón. Viete, oni išli robiť do Bratislavy kartón, o tretej ráno vstali a zrazu majú zisťovať, že čo to je tá reštrukturalizácia, aj sa im to ťažko vyslovuje a ešte zistia, že vlastne na konci toho celého príbehu im za tú robotu nemusia zaplatiť. To je reštrukturalizácia! Ja sa stotožňujem čiastočne s tým, čo pani kolegyňa povedala v tom prvom vystúpení, že áno, za určitých okolností hovorme, že reštrukturalizácia má význam. A ja by som si kľudne, ja nemám s tým problém. Keby sa Soták a jeho Železiarne Podbrezová dostali do problémov, budem vo vašom príklade pokračovať, Soták a jeho železiarne v Podbrezovej plnia aj sociálnu funkciu. Je tam fabrika, je tam proste, tu je to určitým spôsobom postavené, neviem čo, poďme o tom rozprávať, respektíve kvôli tomu podľa mňa má zmysel rozprávať o reštrukturalizácii. To znamená, zachraňujete výrobný závod, zachraňujete výrobný závod, niekoho, kto vyrába. Ale my čo sme urobili? My zachraňujeme obchodníkov. Zase dali Indiánom v Peru, nechcem sa tých chudákov dotknúť, lebo nechcem to povedať, že my sme takí a niekedy mi to tak pripadá. My sme zase dostali určitý nástroj používaný v Európe a naši koumáci sa zamysleli, že jak sa s tým dá vyčubriť. No zistili, že sa s tým dá vyčubriť. U nás reštrukturalizujeme obchodníkov. Obchodníkov! Viete, to je nonsens. Ako principiálne je to, tam by mal byť zákaz, hej, že nemôžete. Ale to sa nedá, hej. To by malo byť, to by si nikto nemal ani dovoliť, hej. Lebo čo je Váhostav? Váhostav nie je fabrika. Ja neviem ani, koľko tých chlapov majú kmeňových? Ale zistili, že to je fantastická vec, že to je fantastická vec, proste prejdete procesom reštrukturalizácie, súd vám dá papier, že nemusíte zaplatiť faktúry a idete ďalej, idete ďalej. Poviem, čo s tým, že čo prípadne pre tých chudákov, ktorí sa s Váhostavom scukli. Tento zákon ešte pre tých chlapov v tých montérkach, okrem iného teda to je tá reštrukturalizácia, ale on rieši aj malý konkurz a to je tiež vec, už keď otvárame tému, že či s niečím treba hýbať. A s čím treba hýbať? Lebo znova sú tu zákony šité pre niekoho. To znamená, podľa tohto zákona Váhostav reštrukturalizuje, ale biedak, biedak, ktorý je jak ten škrečok v tom kolečku, dostal sa do proste osídlia úžerníkov, exekútorov, sa z toho nevyhrabe. Proste nezbankrotuje, lebo tento zákon upravuje osobný bankrot. Tento zákon upravuje osobný bankrot. A áno, tento zákon nedovolí biednym ľuďom skrachovať, vyhlásiť osobný bankrot. Minule tu bol pán Borec a hovoril, jak, že to zle hovorím, však je veľmi úspešný. Myslím, že 300 ľudí využilo inštitút podľa tohto zákona, a tipujem, že 290 ich bolo z Nemecka. Lebo chodia k nám zbankrotovať Nemci, lebo pre nich je to relatívne lacné a relatívne rýchle. U nás pre biedaka, čo nemá na rožky, keď chce zbankrotovať podľa tohto zákona, musí, ja neviem, ma opravte prípadne, okolo 500 alebo 600 euro musí vložiť nejaký základný vklad, len vôbec aby mohol zbankrotovať, hej. Čiže znova, je to ľudia pre vás, aby ste vedeli, že jak sa tu zákony tvoria. Čiže nie pre vás, pre Váhostav. Celé to nastavenie, keby že sa už ideme, pol dňa by som potreboval na ten zákon, aby som si ho pozrel tak, aby som, nemal som toľko času, ale zľahka, keď si to človek pozrie, je tam podľa mňa čo robiť. Už keď nechápeme princípy, že kto by mal reštrukturalizovať, tak podľa mňa aj, a potom postupov. Alebo ako môžete len z pohľadu základného vyjednávania, ak je reštrukturalizačný plán a veriteľský výbor má reštrukturalizačný plán, môže schváliť alebo neschváliť. V prípade, že ho neschváli, tak ten podnik, dlžník ide do konkurzu. No aká je to vyjednávacia pozícia? To znamená, viete, to je zjednodušene. Pozrite sa, ak to neschválite, ideme do konkurzu, tam to je ešte horšie. Čiže to vlastne ani nevyjednávajú, hej. Oni tých možností majú podľa toho zákonu, že môžu len žiadať o doplnenie, to znamená, len chytia ďalších 15 dní na predĺženie toho. Ale nemôžu, čiže beriete alebo neberiete? Keď neberiete, bude konkurz a je to ešte horšie. Čiže aká je tam vyjednávacia pozícia? Ako naozaj, ten kto ho písal, ho dobre písal. Ako, samozrejme, ten kto ho písal, ho dobre písal. Proste je napísané tak, je to napísané tak, že to proste celé umanažujeme tak, že sa z toho vylížeme. A keď nechcete, aby sme sa vylízali? Dobre, ideme do konkurzu. Dobre, ideme do konkurzu, hej. Čiže je tam čo robiť. V tomto stave ako je to teraz pre Váhostav. Hentí chudáci z Doprastavu to už majú za sebou. Váhostav sa ešte dá urobiť. Dá sa niečo urobiť. A teraz to by mohla byť, dávam to do pozornosti aj kolegom, ktorí ste tu, za čo by to stálo. Tam sú tiež lehoty, s ktorými nič neurobíte. To znamená, bola veriteľská schôdza. Ináč to je čarovné. Správkyňa je 26-ročná, to je kariéra jak bejk. Rozumiete si, že stavebný gigant Slovenska, jeho správkyňou reštrukturalizačnou je 26-ročná slečna. Ja sa jej nechcem dotknúť, ale podľa mňa to je kariéra! Rozumiete, že to proste vychytá človek, niekedy sa darí. Keď sa darí, sa darí. Veriteľská schôdza bola 2. 1., kto viete, kto nie. Silvester, Nový rok bol štvrtok a piatok bolo 2. 1. Proste to bolo, ako že my vám ideme dokázať, že jak my s vami, že čo si my o vás myslíme. Áno, stiahnite tých biedakov z Oravy, z Mútneho, z Michaloviec, neviem alebo koho, že choďte si prihlásiť pohľadávku v piatok po Novom roku do Bratislavy. (Reakcia navrhovateľky.) Prosím? Schôdza, veriteľská schôdza. Proste bola 2. 1. v NTC-čku. Proste, to je, to je presne, že jak to s našimi ľuďmi robí, že ako kto sa ich považuje a že proste aký má k nim prístup. Čiže tam sú už lehoty, ktoré nepustia. Teraz majú 90 dní na predloženie reštrukturalizačného plánu, v ktorom bude, ja tipujem, návrh na uspokojenie veriteľov niekde vo výške, 15 – 20 % im dajú? Bohvie, koľko im dajú. Alebo nič. Splatnosť možno sto rokov. Ja neviem, hej, že proste. Ľudia, dá sa to ešte zachrániť. V tejto, jediná vec, čo by pomohla teraz, keby SMER povedal, že pripraví návrh zmeny zákona o verejnom obstarávaní, a to tak, že firma, ktorá prešla reštrukturalizáciou a v rámci reštrukturalizačného plánu uspokojila svojich dlžníkov v objeme menšom ako 50 %, sa nemôže zúčastniť. A ja by som bol ešte tvrdý aj v tom, že tí, čo už boli zúčastnení, teda majú nejaké, a v prípade, že to nastalo po podpise tohto, tá skutočnosť, tá reštrukturalizácia, tak je to dôvod na výpoveď zo zmluvy. A ja vám niečo poviem. Keby Fico, jak sa vie postaviť, jak sa všetci viete postaviť, zvolal brífing a povedal, pozor, vážení, sme pripravení dať novelu zákona o verejnom obstarávaní, lebo máme určité tendencie, náznaky sú tu, že sa to zneužíva, my budeme sa snažiť ochrániť takýmto spôsobom, keby toto odznelo, tak Široký, nebojte sa, niekde by tie peniažky našiel, lebo jemu by to za to nestálo. A reštrukturalizačný plán, ktorý musia predložiť do marca alebo dokedy, tam by sa objavilo nie 15 %, jak to teraz chcú upiecť. Lebo oni vedia, že keď dajú 15 %, tak budú dva články v novinách, na TA3 vôbec nič, v Pravde vôbec nič, tam Hlina s Lipšicom možno budú nejaký cirkus robiť, Žitňanská dá tlačovku a to je celé, to je vybavené, nič viac sa neudeje a to za tie peniaze stojí. Im to za tie peniaze stoji. Ale garantujem, keby zahlásil; a poďme si spraviť skúšku správnosti, smeráci, poďte si spraviť skúšku správnosti; keď toto premiér zahlási na Úrade vlády, že je pripravený predložiť tento návrh o verejnom obstarávaní v tomto znení do parlamentu, tak vám garantujem, že v reštrukturalizačnom pláne firmy Váhostav sa zjaví 50 %, bude tam 50 % určite. A pomôžete, pomôžeme. Poďme do toho. Tá výzva, s ktorou skončím, je v tom, že v prípade, že by to nenarazilo na nejaký, necítime spätnú väzbu, tak navrhujem, že by sme túto, prípadne pozývam pani predkladateľku, že by sme túto výzvu adresovali viacerí poslanci, my nášmu premiérovi v záujme ochrany tých, ja neviem, koľko ich je, tisíc alebo koľko je tých veriteľov? Váhostavácki dlžníci, váhostavácki dlžníci sa ešte dajú zachrániť, hydrostaváci to už majú za sebou (reakcia z pléna), či Doprastav, pardon mne sa to pletie; ale váhostaváci všetci prípadne, ak to niekto pozerá, tak to posuňte, je možnosť, je možnosť, to čo vás chceli upiecť na 15, 20 %, je možnosť, že to viete vytiahnuť na 50, možno aj viac, je. Sledujte prípadne spätnú väzbu, aká je, dá sa to ešte zachrániť, vy to ešte nemáte za sebou. Ešte sú procesné termíny, v rámci ktorých sa to dá urobiť. Kľúčové je predloženie reštrukturalizačného plánu a procesy jeho schválenia. Schválením reštrukturalizačného plánu a posvätením reštrukturalizačného plánu súdom to máte vymaľované. Za normálnych okolností, keby nebol cirkus, keby, tak to máte za sebou a garantujem, viac ako 15 % nedostanete. Takže ak chcete aj tí, pre ktorých, ktorí ste veriteľmi, tak je tu možnosť vcelku slušná, elegantná možnosť a poprosím prípadne kolegov, ktorí by sa chceli k tomu pripojiť, že to stojí za to. Kvôli tým chlapom. Ráno o tretej, ja vám garantujem, choďte sa do Námestova na autobusovú stanicu pozrieť, a aj vo Vranove, to je jedno, hocikde, jak tam stoja jak vrabce, chudáci, zima je, ale idú s tými taškami, idú od rodín, idú, lebo musia, lebo vedia, že musia, a niekto hrá s nimi nefér hru, že povedal si, na tých ja zarobím peniaze, na tých. Ďakujem.